b'\n_START_ARTICLE_\nGeorges Goyau\n_START_SECTION_\nLiv og virke\n_START_PARAGRAPH_\nHan var f\xc3\xb8dt i Orl\xc3\xa9ans, rundt 111 km s\xc3\xb8rvest for Paris, hvor han gikk p\xc3\xa5 skole f\xc3\xb8r han flyttet over p\xc3\xa5 Lyc\xc3\xa9e Louis-le-Grand og deretter \xc3\x89cole Normale Sup\xc3\xa9rieure, begge i Paris. Han ble deretter i 1892 foreleser ved Den franske skole i Roma, et institutt for historie, arkeologi, og samfunnsvitenskaper. Fra 1894 skrev han for Revue des deux Mondes, et m\xc3\xa5nedsmagasin for kultur og litteratur. Han bidro med mange artikler om katolsk kirkehistorie, for eksempel: L\xe2\x80\x99Allemagne religieuse\xc2\xa0: le protestantisme et le catholicisme (\xc2\xabDet religi\xc3\xb8se Tyskland: Protestantisme og katolisisme\xc2\xbb), L\xe2\x80\x99\xc3\x89glise libre dans l\xe2\x80\x99Europe libre (\xc2\xabDen frie kirke i det frie Europa\xc2\xbb), Les Origines religieuses du Canada (\xc2\xabDet religi\xc3\xb8se opprinnelse i Canada\xc2\xbb), L\xe2\x80\x99Effort catholique dans la France d\xe2\x80\x99aujourd\xe2\x80\x99hui (\xc2\xabDen katolsk innsats i dagens Frankrike\xc2\xbb) og  Le Catholicisme, doctrine d\xe2\x80\x99action (\xc2\xabKatolisisme, doktrine i virksomhet\xc2\xbb). I 1922 ble han valgt til medlem av Acad\xc3\xa9mie fran\xc3\xa7aise, hvor han han hadde sete 11, og tjenestegjorde som sekret\xc3\xa6r for resten av livet. _NEWLINE_Han ble svigers\xc3\xb8nn til den franske president F\xc3\xa9lix Faure. Hans andre ekteskap var med den katolske forfatterinne Juliette Heuzey, som mintes ham i boken Dieu premier servi. Georges Goyau\xc2\xa0: sa vie et son \xc5\x93uvre i 1947.'